CELEX: 52007PC0449
Language: ro
Date: 2007-07-26
Title: Propunere de REGULAMENT AL CONSILIULUI de adaptare a Regulamentului (CE) nr. 1907/2006 al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH), ca urmare a aderării Bulgariei şi României la Uniunea Europeană

Anunţ juridic important

|

52007PC0449

/* COM/2007/0449 final */  

	[pic] | COMISIA COMUNITĂŢILOR EUROPENE |Bruxelles, 26.7.2007COM(2007) 449 finalPropunere deREGULAMENT AL CONSILIULUIde adaptare a Regulamentului (CE) nr. 1907/2006 al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH), ca urmare a aderării Bulgariei şi României la Uniunea Europeană(prezentată de Comisie)Propunere deREGULAMENT AL CONSILIULUIde adaptare a Regulamentului (CE) nr. 1907/2006 al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH), ca urmare a aderării Bulgariei şi României la Uniunea Europeană(Text cu relevanţă pentru SEE)CONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Actul de aderare a Bulgariei şi a României[1], în special articolul 56,întrucât:1.  În temeiul articolului 56 din Actul de aderare a Bulgariei şi a României, în cazul în care actele instituţiilor adoptate înainte de aderare impun adaptări ca urmare a aderării şi adaptările necesare nu au fost prevăzute în prezentul act sau în anexele sale, Consiliul, în cazul în care actul original nu a fost adoptat de Comisie, adoptă în acest scop actele necesare.2.  Regulamentul (CE) nr. 1907/2006 privind înregistrarea, evaluarea, autorizarea şi restricţionarea substanţelor chimice (REACH), de înfiinţare a Agenţiei Europene pentru Produse Chimice, de modificare a Directivei 1999/45/CE şi de abrogare a Regulamentului (CEE) nr. 793/93 al Consiliului şi a Regulamentului (CE) nr. 1488/94 al Comisiei, precum şi a Directivei 76/769/CEE a Consiliului şi a Directivelor 91/155/CEE, 93/67/CEE, 93/105/CE şi 2000/21/CE ale Comisiei [2] , a fost adoptat la 18 decembrie 2006, înainte de aderarea Bulgariei şi României la Uniunea Europeană, şi impune adaptări ca urmare a aderării.3.  În consecinţă, se impune modificarea definiţiei substanţelor care beneficiază de un regim tranzitoriu, astfel încât substanţele fabricate sau comercializate în Bulgaria şi România înainte de aderarea acestora la Uniunea Europeană să fie supuse aceloraşi condiţii ca şi substanţele fabricate sau comercializate în celelalte state membre,ADOPTĂ PREZENTUL REGULAMENT:Articolul 1La articolul 3 alineatul (20) din Regulamentul (CE) nr. 1907/2006, literele (b) şi (c) se înlocuiesc cu următorul text:„(b) a fost fabricată în Comunitate sau în ţările care au aderat la Uniunea Europeană la 1 ianuarie 1995, la 1 mai 2004 sau la 1 ianuarie 2007, dar nu a fost introdusă pe piaţă de către fabricant sau importator nici măcar o dată în cursul celor 15 ani care preced intrarea în vigoare a prezentului regulament, cu condiţia ca fabricantul sau importatorul să deţină documente justificative în acest sens;(c) a fost introdusă pe piaţă, de către fabricant sau importator, în cadrul Comunităţii sau în ţările care au aderat la Uniunea Europeană la 1 ianuarie 1995, la 1 mai 2004 sau la 1 ianuarie 2007, înainte de intrarea în vigoare a prezentului regulament şi a fost considerată ca fiind notificată în conformitate cu articolul 8 alineatul (1) prima liniuţă din Directiva 67/548/CEE, dar nu corespunde definiţiei unui polimer astfel cum este formulată în prezentul regulament, cu condiţia ca fabricantul sau importatorul să deţină documente justificative în acest sens;”Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale şi se aplică direct în toate statele membre.Adoptată la Bruxelles,Pentru Consiliu,Preşedintele [1] JO L 157, 21.6.2005, p. 203.[2] JO L 396, 30.12.2006, p. 1.